**Časové lehoty pre tých, ktorí chcú poukázať % zo zaplatenej dane:**

**15.1.2018-** Komora notárov SR zverejní definitívny **Zoznam prijímateľov 2% na rok 2018**

**15.2.2018 -** posledný termín pre zamestnancov, aby požiadali zamestnávateľov o vykonanie ročného zúčtovania zaplatených preddavkov na daň z príjmov fyzických osôb

**31.03.2018 -** posledný termín na podanie **daňového priznania pre fyzické osoby**, ktoré si podávajú daňové priznanie – **v rámci DP sa poukazujú aj 2% z dane (3% v prípade dobrovoľníkov).**

**Ak fyzická osoba oznámi daňovému úradu predĺženie termínu na podanie daňového priznania, tak 2% poukazuje v tomto predĺženom termíne!**

**31.03.2018** - posledný termín na podanie **daňového priznania pre právnické osoby** – v rámci DP sa poukazujú aj 2% z dane – **POZOR!** ak chce právnická osoba poukázať 2% z dane, termín na podanie daňového priznania je zároveň aj **posledným termínom na darovanie financií vo výške 0,5%**. **Ak právnická osoba nedaruje 0,5%, tak v roku 2018 môže poukázať iba 1,0% z dane**.

**Ak právnická osoba oznámi daňovému úradu predĺženie termínu na podanie daňového priznania, tak “2%” poukazuje v tomto predĺženom termíne!**

**Pokiaľ má právnická osoba hospodársky rok odlišný od kalendárneho roka, podáva daňové priznanie a poukazuje 2% v termíne na podanie daňového priznania.**

**30.04.2018** - posledný termín pre**zamestnancov na podanie Vyhlásenia o poukázaní 2% z dane** (spolu s **Potvrdením o zaplatení dane**)